Document ID: 32001R1851

Komisijas Regula (EK) Nr. 1851/2001
(2001. gada 20. septembris),
ar kuru izdara labojumus Regulā (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts lietot mīklas izstrādājumu, saldējuma un citu pārtikas produktu ražošanā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 15. pantu,
tā kā:
(1) VII pielikumā Komisijas Regulā (EK) Nr. 2571/97 [3], kurā jaunākie grozījumi izdarīti ar Regulu (EK) Nr. 635/2000 [4], uzskaitītas specifikācijas, kas jāieraksta T5 kontrolkopijā. Pārbaudot minētā pielikuma visu valodu variantus, atklāta pārrakstīšanās kļūda.
(2) Minētās regulas 22. panta 4. punktā par pakārtoto saistību neizpildi paredzēta sankcija un III pielikumā norādīti marķieri, kas jāizmanto formulas B sakarā. Pārbaudot minēto noteikumu vācu valodas variantu, atklātas pārrakstīšanās un tulkojuma kļūdas.
(3) Tādēļ minētās valodas tekstā jāveic vajadzīgie labojumi.
(4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 2571/97 VII pielikuma B daļas b) punkta pirmā ievilkuma trešā ievilkuma otrajā daļā terminu "Butter" aizstāj ar terminu "Butterfett".
2. Labo Regulas (EK) Nr. 2571/97 22. pantu un tās III pielikumu. Šie labojumi attiecas tikai uz regulas vācu valodas variantu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 20. septembrī

Labels: 3
17
6